Guľový vrchlík + plocha - príklady a úlohy
Počet nájdených príkladov: 7
- Farba a riedidlo
Kupola hvezdárne sa tvarom blíži pologuli. Jej vonkajší priemer je 11 m. Koľko kilogramov farby a koľko litrov riedidla sa spotrebuje na jej dvojitý náter, ak viete, že 1 kilogramom farby zriedeným 1 decilitrom riedidla sa natrie plocha s obsahom 7,3 m².
- Kupola 2
Kupola hvezdárne tvaru pologule je vysoká 5,4 metra. Koľko metrov štvorcových plechu treba na jej pokrytie ak k minimálnemu množstvu treba kvôli spojom a odpadu pripočítať 15 percent?
- Pologuľa
V drevenej pologuli s polomerom r = 1 bola vytvorená priehlbina tvaru pologule s polomerom r/2 tak, že podstavy oboch pologuľ ležai v tej istej rovine. Aký je povrch vytvoreného telesa (vrátane plochy priehlbiny)?
- Úseč povrch
Guľa s priemerom 20,6cm ktorej rezom je kruh s priemerom 16,2cm. Aký je objem výseče a povrch úseče?
- Astronaut
Do akej výšky musí byť chlapec zdvihnutý nad Zem, aby mohol vidieť jednu pätinu jej povrchu?
- Strecha
Strecha má tvar guľového vrchlíka o priemere podstavy 8 m a výške 2m, Vypočítajte obsah fólie, ktorou je strecha pokrytá, keď počítame 13% na odpad a zvyšky.
- Guľový výsek a g. odsek
Vypočítajte povrch guľového výseku, ak guľový odsek, ktorý je časťou výseku, má polomer podstavy ρ = 12 cm a výšku v = 3,2 cm.
Príklady na guľový vrchlík. Plocha - príklady.